Marguerite Abouet

Patricia N’gbandjui, Marguerite Abouet izengoitiaz ezagunagoa, (Abidjan, 1971) bolikostar-frantziar idazle, komiki gidoilari eta zinema zuzendaria da.

 Bizitza 
Marguerite Abouet 1971n jaio zen Boli Kostako Abidjan hirian. Haren amak Singer Corporationen lan egin zuen, eta aitak Hitachin.

Hamabi urte Abidjango Yopougon auzoan eman zituen. Gerora, bere bizitzako garai horretan inspiratu zen Aya de Yopougon eta Akissi komikiak sortzeko.

1983an, hamabi urte zituela, Frantziara joan zen osaba zahar batekin bizitzera. Han neskamearen gelan bizi zela, idazten hasi zen baina oraindik bere idazlanak argitaratzeko asmorik gabe. Gerora, Romainvillen laguntzaile juridiko gisa lanean ari zela, gazteentzako eleberriak idatzi zituen.

2005ean Aya de Yopougon komikiaren lehen liburukia kaleratu zuen. 2011n, Aya de Yopougonen animaziozko film baterako moldaketa zuzentzen hasi zen.

Marrazki bizidunen bikoizketan ere parte hartzen du. 2011n emakume afrikarra bikoiztu zuen Le Chat du rabbin filmean, eta 2013an Fanta eta ama Mamadou Aya de Yopougon flmean.

 Lanak 

 Aya de Yopougon (8 liburukitan, 2005-2023)
 Akissi (10 liburukitan, 2010-2020)
 Délices d'Afrique (sukaldaritzako liburua, Agnès Mauprérekin batera, 2012)
 Bienvenue (3 liburukitan, 2010-2014)
 Essi dans la forêt des monstres (2017)
 Commissaire Kouamé (2 liburukitan, 2017-2021)
 Terre gâtée: Ange, le migrant (2018)

 Sariak eta errekonozimenduak 

 2006: Angulemako Komiki Azokako lehenengo album onenaren saria
 2007: Prix de la BD du Point
 2011: Angulemako Komiki Azokako gazteentzako lanik onena
 2016: Arteen eta Letren Ordenaren zalduna 
 2022: Jacques Lob saria
 2023: Merezimenduaren Ordena Nazionalaren zalduna 

 Erreferentziak 

 Kanpo estekak 

Kategoria:Boli Kostako idazleak
Kategoria:XXI. mendeko emakume idazleak
Kategoria:XXI. mendeko Frantziako idazleak
Kategoria:Frantsesezko idazleak
Kategoria:Komiki gidoilariak
Kategoria:Frantziako komikigileak
Kategoria:Frantsesezko komikigileak
Kategoria:Emakume komikigileak
Kategoria:Emakume zinema zuzendariak
Kategoria:Frantziako zinema zuzendariak
Kategoria:Izengoitiak
Kategoria:Emigranteak
Kategoria:Boli Kostako emakumeak